text: Kvinde endte under bil: Ville undgå hare
  02 december 2011 kl. 07.56
  En 24-årig kvinde fra Sjølund slap heldigt fra et solouheld på Steppingvej torsdag aften. Hun blev fundet fastklemt under sin bil, som var endt på en mark efter flere kolbøtter.
  Kvinden har formentlig forsøgt at undgå at ramme en hare, som er løbet på vejen. Der lå en død hare tæt ved uheldsstedet. 
  Kvinden kom slemt til skade, men hendes kvæstelser viste sig heldigvis ikke at være livstruende.
  Hun mistede herredømmet over bilen på Steppingvej mellem Christiansfeld og Vamdrup ved 22-tiden. Bilen rullede flere gange rundt - og kvinden blev kastet ud. HUn lå delvist fastklemt under bilen.
  